Sukladno članku 20. Zakona o zaštiti prijavitelja nepravilnosti ( NN 46/2022 ) i članka 38. Statuta Centra za rehabilitaciju Pula ( Klasa: 012-03/21-01/1,Urbroj:2168/01-60-74-01-21-3 od 14.08.2021. godine), Ravnateljica Centra donosi:

**PRAVILNIK O POSTUPKU UNUTARNJEG PRIJAVLJIVANJA**

**NEPRAVILNOSTI I IMENOVANJU POVJERLJIVE OSOBE**

**I.OPĆE ODREDBE**

Članak 1.

Ovim Pravilnikom o postupku unutarnjeg prijevljivanja nepravilnosti i imenovanju povjerljive osobe ( u daljnjem tekstu:Pravilnik ) pobliže se uređuje:

1.postupak unutarnjeg prijavljivanja nepravilnosti u Centru za rehabilitaciju Pula ( u daljnjem tekstu:Centar )

2.imenovanje povjerljive osobe za zaprimanje prijava nepravilnosti i vođenje postupka u vezi s prijavom nepravilnosti

3.zaštita prijavitelja nepravilnosti i čuvanje podataka zaprimljenih u prijavi nepravilnosti od neovlaštenog otkrivanja.

Članak 2.

Pojedini pojmovi u smislu ovog Pravilnika imaju sljedeća značenja:

1. Nepravilnosti su kršenja zakona i drugih propisa te nesavjesno upravljanje javnim dobrima, javnim sredstvima i sredstvima Europske unije koje predstavlja ugrožavanje javnog interesa, a koja su povezana s obavljanjem poslova u Centru

2.Prijavitelj nepravilnosti je fizička osoba koja prijavljuje nepravilnosti koje su povezane s obavljanjem poslova u Centru ( u daljnjem tekstu:Prijavitelj ).

3.Povjerljiva osoba je zaposlenik Centra imenovan za zaprimanje prijava nepravilnosti i vođenje postupka u vezi s prijavom nepravilnosti.

4.Unutarnje prijavljivanje nepravilnosti je otkrivanje nepravilnosti u Centru.

Članak 3.

Nadležno tijelo za vanjsko prijavljivanje nepravilnosti je pučki pravobranitelj.

Članak 4.

Izrazi koji se u ovom Pravilniku koriste, a koji imaju rodno značenje, bez obzira na to jesu li korišteni u muškom ili ženskom rodu, obuhvaćaju na jednak način muški i ženski rod.

**II.IMENOVANJE POVJERLJIVE OSOBE ZA ZAPRIMANJE PRIJAVA NEPRAVILNOSTI**

Članak 5.

Povjerljivu osobu za unutarnje prijavljivanje nepravilnosti imenuje Ravnateljica na prijedlog najmanje 20% radnika.

Ukoliko 20% radnika ne donese predmetnu odluku, Ravnateljica će povjerljivu osobu imenovati samostalno.

Imenovana Povjerljiva osoba može se opozvati odlukom 20% radnika, a u kojem slučaju će Ravnateljica razriješiti imenovanu Povjerljivu osobu i imenovati novu u roku od mjesec dana od dana donošenja odluke o opozivu.

Do donošenja odluke o imenovanju nove Povjerljive osobe poslove Povjerljive osobe obavlja njezin zamjenik, osim ako okolnosti upućuju da je potrebno imenovati treću osobu za Povjerljivu osobu.

Članak 6.

Zamjenika Povjerljive osobe imenuje Ravnateljica na prijedlog Povjerljive osobe.

Ravnateljica imenuje Povjerljivu osobu i njenogP zamjenika uz njihov prethodni pristanak.

Članak 7.

Povjerljiva osoba dužna je:

1.Za svaku zaprimljenu prijavu nepravilnosti otvoriti predmet

2. Spis predmeta po podnesenoj prijavi sadrži: podatke o prijavitelju, opis nepravilnosti, informacije o osobi ili osobama na koje se nepravilnost odnosi, datum primitka prijave, odnosno uočavanja nepravilnosti i prikupljnu dokumentaciju tijekom postupka

3. Povjerljiva osoba dužna je vodti i očevidnik predmeta iz kojeg je vidljiv tijek postupka po zaprimljenim prijavama.

4. Ako prijava nema zakonom propisani sadržaj, prijavitelj nepravilnosti poziva se na dopunu, odnosno ispravak prijave

5. uz prethodni dogovor sa prijaviteljem nepravilnosti, povjerljiva osoba će po primitku prijave poduzeti radnje radi ispitivanja nepravilnosti

5.Prijavu o nepravilnosti proslijediti tijelima ovlaštenim na postupanje prema sadržaju prijave, ukoliko ista nije riješena sa Centrom

6.obavijestiti prijavitelja, na njegov zahtjev, o tijeku i radnjama poduzetima u postupku i omogućiti mu uvid u spis u roku od 30 ( slovima:trideset) dana od dana zaprimanja zahtjeva

7.Pisanim putem obavijestiti prijavitelja o ishodu postupka odmah nakon njegovog završetka

8.Pisanim putem izvijestiti nadležno tijelo za vanjsko prijavljivanje nepravilnosti o zaprimljenim prijavama u roku od 30 ( slovima:trideset) dana od dana odlučivanja o prijavi

9.Čuvati identitet prijavitelja i podatke zaprimljene u prijavi od neovlaštenog otkrivanja odnosno objave drugim osobama.

**III.POSTUPAK UNUTARNJEG PRIJAVLJIVANJA NEPRAVILNOSTI**

Članak 8.

Postupak unutarnjeg prijavljivanja nepravilnosti započinje dostavljanjem prijave Povjerljivoj osobi.

Prijava nepravilnosti sadrži podatke o Prijavitelju, nazivu Centra, podatke o osobi i/ili osobama na koje se prijava odnosi, datum prijave i opis nepravilnosti koja se prijavljuje.

Prijava se podnosi neposredno u pisanom obliku, a istu je moguće poslati poštom, dostaviti u elektroničkom obliku ili usmeno izjaviti na zapisnik. Obrazac Prijave nepravilnosti sastavni je dio ovog Pravilnika.

Članak 9.

Po zaprimanju prijave Povjerljiva osoba će:

* zaprimiti prijavu nepravilnosti
* ispitati prijavu nepravilnosti najkasnije u roku od 60 ( šezdeset ) dana od dana zaprimanja prijave
* bez odgode poduzeti radnje potrebne za zaštitu Prijavitelja, ukoliko se učini vjerojatnim da jest ili bi mogao biti žrtva štetne radnje zbog prijave nepravilnosti.

**IV . DOBRA VJERA PRIJAVITELJA NEPRAVILNOSTI I ZABRANA ZLOUPORABE PRIJAVLJIVANJA**

**NEPRAVILNOSTI**

Članak 10.

Prijavitelj nepravilnosti dužan je savjesno i pošteno prijavljivati nepravilnosti o kojima ima saznanja i koje smatra istinitim u trenutku nepravilnosti.

Članak 11.

1.Zabranjena je zlouporaba prijavljivanja nepravilnosti.

2.Zlouporabu prijavljivanja čini osoba koja:

1.Dostavi informaciju za koju je znala da nije istinita

2.Uz zahtjev za prijavu nepravilnosti traži protupravnu korist

3.Poduzima druge radnje kojima je svrha nanijeti štetu poslodavcu.

**V. ZAŠTITA PRIJAVITELJA NEPRAVILNOSTI I ČUVANJE PODATAKA ZAPRIMLJENIH U PRIJAVI NEPRAVILNOSTI**

Članak 12.

Postupak zaštite prijavitelja započinje dostavljanjem prijave nepravilnosti i provodi se sukladno propisima koje primjenjuje pučki pravobranitelj te odredbama Zakona o zaštiti prijavitelja nepravilnosti ( Narodne novine br. 46/2022 )

Centar će poduzeti sve nužne i potrebne mjere kako bi se zaštitilo prijavitelja nepravilnosti od štetne radnje, te će poduzeti nužne mjere radi zaustavljanja štetnih radnji i otklanjanja njihovih posljedica.

Identitet prijavitelja, odnosno podaci na osnovi kojih se može otkriti njegov identitet te drugi podaci koji su navedeni u prijavi nepravilnosti zaštićeni su. Iznimno, ukoliko prijavitelj nepravilnosti pristane na otkrivanje tih podataka ili ukoliko je u tijeku postupka nužno otkriti identitet prijavitelja, identitet Prijavitelja može se otkriti, sukladno propisima kojima se uređuje zaštita osobnih podataka.

Članak 13.

Osoba kojoj prijavitelj nepravilnosti prijavi nepravilnost i svaka druga osoba koja sudjeluje u postupku po prijavi nepravilnosti dužna je štititi podatke koje sazna u prijavi.

Osobni podaci sadržani u dokumentaciji iz postuipka prijave nepravilnosti čuvaju se najduže 5 godina od zaprimljene prijave nepravilnosti, odnosno do okončanja sudskog postupka za zaštitu prijavitelja nepravilnosti.

**VI. PRIJELAZNE I ZAVRŠNE ODREDBE**

Članak 14.

Ovaj Pravilnik stupa na snagu osmog dana nakon objave na oglasnoj ploči Centra.

U Puli,

Ravnateljica

Melanie Andrić Vurušić, prof.

Kl:402-01/2

Ur.broj:2168/01-60-74-01

Ovaj Pravilnik objavljen je na oglasnoj ploči Centra dana . godine te je isti dana \_\_

godine stupio na snagu.